එහිදී එම සංවිධානයේ මහ ලේකම් පූජ්‍ය ගලගොඩඅත්තේ ඥානසාර හිමියන් 19 වන සංශෝධනය සම්බන්ධයෙන් අදහස් පළ කරමින් කියා සිටියේ හැකි ඉක්මනින් මහ මැතිවරණයක් කැඳවිය යුතු බවයි.කෙසේ වුවත්, ආණ්ඩුවේ හවුල්කාර පක්ෂයක් වන ශ්‍රී ලංකා මුස්ලිම් කොංග්‍රසයේ නායක අමාත්‍ය රවූෆ් හකීම් මහනුවර පැවති රැස්වීමකදී ප්‍රකාශ කර සිටියේ විපක්ෂය වුවමනාවෙන්ම 19 වන ව්‍යවස්ථා සංශෝධනය සම්මත කර ගැනීම මඟ හරින බවයි.එමෙන්ම, 19 වන ව්‍යවස්ථාව සංශෝධනය සම්මත කර ගැනීමට කල් ගැනීම සම්බන්ධයෙන් නිදහස් පක්ෂයේ ක්‍රියා කලාපය පිළිබඳව සැකයක් පවතින බව ජනතා විමුක්ති පෙරමුණ පවසනවා.